Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2021/C 342/04)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE AF EN STANDARDÆNDRING TIL ÆNDRING AF ENHEDSDOKUMENTET

»Chénas«

PDO-FR-A1029-AM02

Meddelelsesdato: 7. juni 2021

BESKRIVELSE AF OG BEGRUNDELSE FOR DEN GODKENDTE ÆNDRING

1. Geografisk område

I kapitel I, afsnit IV, punkt 1, tilføjes ordene »i henhold til den officielle geografiske kodeks fra 2019« efter ordet »følgende«.

Der tilføjes en henvisning til den officielle geografiske kodeks fra 2019, og listen over kommuner ajourføres. Der er tale om redaktionelle ændringer, som ikke ændrer på afgrænsningen af det geografiske område for betegnelsen. De er nødvendige som følge af sammenlægninger eller afhændelser af kommuner eller dele af kommuner eller navneændringer.

Den nye ordlyd gør det muligt at sikre, at kommunerne i det geografiske område forbliver klart angivet i produktspecifikationen. Denne ændring berører punkt 6 i enhedsdokumentet.

Der tilføjes ligeledes en sætning for at informere om, at kortmateriale for det geografiske område er tilgængeligt på INAO’s websted.

Enhedsdokumentet berøres ikke af denne ændring.

2. Parcelområde

Afsnit IV, punkt 2, første stykke, erstattes af følgende bestemmelser: »Vinene fremstilles udelukkende af druer fra vinstokke i det parcelområde, der anvendes til produktion, og som er godkendt af Institut national de l’origine et de la qualité (Frankrigs nationale institut for oprindelse og kvalitet) ved skriftlig høring af det kompetente nationale udvalg, der sluttede den 17. juli 2020.«

Formålet med denne ændring er at angive datoen for den kompetente nationale myndigheds godkendelse af det nye afgrænsede parcelområde inden for det geografiske produktionsområde. Med parcelafgrænsningen inden for det geografiske produktionsområde kan de parceller, der egner sig til produktion af vin med den pågældende beskyttede oprindelsesbetegnelse, udpeges.

Enhedsdokumentet berøres ikke af denne ændring.

3. Område i umiddelbar nærhed

I kapitel I, afsnit IV, punkt 3, tilføjes ordene »i henhold til den officielle geografiske kodeks fra 2019« efter ordet »følgende«.

Denne redaktionelle ændring gør det muligt at fastlægge området i umiddelbar nærhed med henvisning til 2019-udgaven af INSEE’s officielle geografiske kodeks.

Dette områdes perimeter forbliver helt den samme.

Med tilføjelsen af denne henvisning skabes der juridisk sikkerhed for afgrænsningen af området i umiddelbar nærhed, så dette ikke påvirkes yderligere af kommunesammenlægninger eller -opdelinger, dele af kommuner eller navneændringer.

Listen over de kommuner, der udgør området i umiddelbar nærhed, er ligeledes blevet ajourført uden ændringer af perimeteren for at tage højde for de administrative ændringer, der blev foretaget inden 2019.

Denne ændring berører afsnittet »Andre vigtige betingelser« i enhedsdokumentet.

4. Bestemmelser vedrørende lagringen

I kapitel I, afsnit IX, punkt 2, erstattes datoen »1. marts« med datoen »15. januar«.

Datoen for afslutning af minimumslagringstiden for vinene fremskyndes fra den 1. marts til den 15. januar i året efter høståret, fordi der på grund af klimaforandringerne stadig oftere høstes tidligt, hvilket gør, at vinene er færdigfremstillet tidligere.

Fremskyndelsen af datoen for afslutningen af minimumslagringstiden har ingen indflydelse på vinenes kvalitet, idet områdets klima- og jordbundsforhold giver druesorten gamay N en tidlig modenhed, der gør, at vinene kan nydes unge. Som det præciseres i kapitel I, afsnit X: »Vinene nydes ofte unge ...«

Denne ændring berører punkt 5 i enhedsdokumentet.

5. Markedsføring til forbrugerne

I kapitel I, afsnit IX, punkt 5, erstattes datoen »15. marts« med datoen »1. februar«.

I sammenhæng med fremskyndelsen af datoen for afslutning af minimumslagringstiden fremskyndes også datoen for markedsføring af vinene til forbrugerne fra den 15. marts til den 1. februar.

Enhedsdokumentet berøres ikke af denne ændring.

6. Cirkulation mellem godkendte oplagshavere

Kapitel I, afsnit IX, punkt 5, litra b), vedrørende datoen for cirkulation af vin mellem godkendte oplagshavere udgår.

Enhedsdokumentet berøres ikke af denne ændring.

Afkortelsen af minimumslagringstiden og fremskyndelsen af datoen for markedsføring af vinene medfører, at det er nødvendigt med en tidligere cirkulation af vinene mellem de erhvervsdrivende, hvorfor det er irrelevant at fastsætte en dato for, hvor tidligt cirkulationen må indledes.

I kapitel I, afsnit IX, punkt 5, ændres overskriften, idet ordene »cirkulation af produkterne og« udgår.

Enhedsdokumentet berøres ikke af denne ændring.

7. Tilknytning til det geografiske område — Beskrivelse af de naturgivne faktorer, der bidrager til tilknytningen

I kapitel I, afsnit X, punkt 1, litra a), tilføjes det præciserende ord »primært« før ordene »i en højde af 210-380 meter«.

Denne ændring berører punkt 8 i enhedsdokumentet.

8. Overgangsforanstaltninger

I kapitel I, afsnit XI, punkt 1, litra a), tilføjes ordet »senest« før ordene »når høståret 2034 er slut« for at præcisere betingelserne for denne foranstaltning.

Punkt 3 slettes, eftersom den periode, hvor producenterne kunne drage fordel af en særlig foranstaltning med hensyn til dyrkningsperioden — og dermed datoen for afsætning til forbrugeren — er udløbet.

Enhedsdokumentet berøres ikke af denne ændring.

9. Oplysninger vedrørende kontrollen af produktspecifikationen

— Producenterne kontrolleres nu af et certificeringsorgan, og ordet »kontrolplan« erstatter ordet »inspektionsplan« i de forskellige relevante afsnit i produktspecifikationens kapitel II. Enhedsdokumentet berøres ikke af denne ændring.

— Henvisninger til kontrolinstansen I kapitel III, afsnit II: Efter produktspecifikationens godkendelse i december 2011 er de redaktionelle regler i denne del blevet ændret, så man ikke længere medtager de fuldstændige henvisninger til kontrolorganet, eftersom kontrollerne foretages af et certificeringsorgan. Enhedsdokumentet berøres ikke af denne ændring.

ENHEDSDOKUMENT

1. Betegnelse

Chénas

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Kortfattet tekstbeskrivelse

Vinene er tørre og stille rødvine. Vinene har et naturligt alkoholindhold i volumen på mindst 10,5 %.

Efter berigelsen må vinene ikke have et totalt alkoholindhold i volumen på over 13 %.

På aftapningstidspunktet har vinene et maksimalt æblesyreindhold på 0,4 gram pr. liter.

De færdige vine, som er klar til afsætning, opfylder følgende analysestandarder:

Maksimalt indhold af fermenterbart sukker (glukose og fruktose): 3 gram pr. liter

De standarder, der er taget højde for i EU-lovgivningen, er gældende med hensyn til det maksimale totale alkoholindhold, det virkelige minimumsalkoholindhold, det minimale totale syreindhold og det maksimale indhold af svovldioxid.

Vinen har en smuk, intens, granatrød farve. Duften har ofte noter af blomster og frugter, som med alderen udvikler sig til krydrede aromaer. Strukturen i munden er blød og generøs med balance mellem styrke og elegance.

Vinene nydes ofte unge, men de opnår mere kompleksitet, når de har ligget i nogle år.

Generelle analytiske kendetegn

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold Maksimalt indhold af flygtig syre (i meq/l) 14,17 Maksimalt totalt svovldioxidindhold (i mg/l)

5. Vinfremstillingsmetoder

5.1. Væsentlige ønologiske fremgangsmåder

1. Særlig ønologisk fremgangsmåde

— Anvendelse af træflis er ikke tilladt.

— Efter berigelse er vinens totale alkoholindhold udtrykt i volumenprocent højst 13 %.

— Anvendelse af subtraktive berigelsesteknikker er tilladt indtil en koncentrationsgrad på 10 %. Vinene lagres som minimum indtil den 15. januar i året efter høståret. Ud over ovennævnte bestemmelser skal de ønologiske fremgangsmåder, som anvendes ved fremstillingen af disse vine, opfylde bestemmelserne i EU-lovgivningen og den franske landbrugs- og fiskerilov (»code rural et de la pêche maritime«).

2. Dyrkningspraksis

Beplantningstæthed

Beplantningstætheden er mindst 6 000 vinstokke pr. ha.

På disse vinmarker må afstanden mellem rækkerne ikke overstige 2,10 meter, og afstanden mellem vinstokkene i en planterække må ikke være under 0,80 meter.

Såfremt beplantningstætheden på mindst 6 000 vinstokke pr. ha er overholdt, kan vinstokkene have en afstand mellem rækkerne på højst 3 meter til mekaniseringsformål.

Beskæringsregler

— Beskæringen skal være afsluttet den 15. maj

— Vinene stammer fra vinstokke med kort beskæring (gobelet-beskæring, beskæring i vifteform, enkelt eller dobbelt Royat-beskæring eller »charmet«-beskæring) med højst 10 skud pr. vinstok

— Hver vinstok har mellem tre og fem grene med højst to skud. Med henblik på foryngelse kan hver vinstok også have en gren med højst to skud, som er beskåret på et sideskud af gammelt træ.

— Ved formbeskæringen eller i forbindelse med en ændring af beskæringsmåden beskæres vinstokkene med højst 12 skud pr. vinstok.

Vanding er ikke tilladt.

Bestemmelser om mekanisk høst

— De høstede druer må ikke stå højere end 0,50 meter i de beholdere, der anvendes til transport fra parcellen til vinfremstillingsanlægget

— Beholderne skal være fremstillet af inaktivt materiale beregnet til fødevarer

— Høst- og transportudstyret skal have et passende vandudløbs- eller beskyttelsessystem.

5.2. Maksimale udbytter

1. 61 hektoliter pr. hektar.

6. Afgrænset geografisk område

Druehøsten, vinfremstillingen, forarbejdningen og lagringen af vinene finder sted i følgende kommuner i henhold til den officielle geografiske kodeks fra 2019:

— Departementet Rhône: Chénas.

— Departementet Saône-et-Loire: La Chapelle-de-Guinchay.

7. Primære druesorter

Gamay N

8. Tilknytning til det geografiske område

8.1. Beskrivelse af de naturgivne faktorer, der bidrager til tilknytningen

Det geografiske område strækker sig primært over den østlige side af »Montagne de Rémont« (med en højde på 510 meter) og på de terrasser, der vender ud mod Saônesletten. Det bakkede landskab er varieret med undertiden stejle skråninger mod vest, der troner over Mauvaisedalen og byen Chénas, mens det bliver mildere mod øst på piedmontplateauet.

Det geografiske område strækker sig over den østlige side af bjergene »Monts du Beaujolais« 15 km sydvest for Mâcon og 25 km nord for Villefranche-sur-Saône.

Det omfatter således kommunerne Chénas i departementet Rhône og La-Chapelle-de-Guinchay i sydspidsen af departementet Saône-et-Loire.

Undergrunden består af forvitret granit gennemskåret af årer af kvarts og mangan. Den træder frem i form af granitsand (groft sand dannet ved granittens forvitring) eller afrundede blokke. Mod øst på de lettere skråninger skjuler gamle overgydningsmarker og terrasser granitunderlaget helt frem til kommunegrænsen til La Chapelle-de-Guinchay.

Jordbunden er primært kiselholdig og mættet med jernoxider, der reagerer surt. På granitunderlag er jorden sandet og kaldes lokalt »grès« (sandsten) eller »gore«. Mod vest på forbjergene til »Montagne de Rémont« er granitsandet løst og rosafarvet, mens det længere nede bliver mere siltholdigt. På terrasserne er granitsandet blandet med grus og småsten.

Jordbunden er altid veldrænet.

Parcellerne, der er præcist afgrænset med henblik på høsten af druerne, er placeret på skråninger, hvilket sikrer dræning af regnvandet, og er primært beliggende i en højde af 210-380 meter.

Klimaet er et moderat kystklima, som er udsat for kontinentale og sydlige påvirkninger (varme somre, maksimal nedbør efterår og forår). Dette kontrastfyldte klima med markant sommervarme, der ofte varer ved til ind i efteråret, er gavnligt for vinstokkene.

Bjergene »Monts du Beaujolais« spiller en vigtig rolle, da de beskytter mod vestenvinden og dermed mindsker påvirkningen fra havet. Den føneffekt, som de skaber, tørrer havluften og øger dermed også lysintensiteten og mindsker nedbørsmængden.

Den brede Saônedal optimerer opfangningen af lyset og mindsker temperaturudsvingene.

8.2. Beskrivelse af de menneskelige faktorer, der bidrager til tilknytningen

Der er blevet dyrket vin i »Chénas« i umindelige tider. Suzanne Blanchet skriver i sin bog »Les vins de Bourgogne« (Bourgognes vine), at vindyrkning i Mâcon- og Lyonområdet, hvor skovene er dominerende, har fundet sted lige siden det første århundrede (Plinius den Ældre).

Etymologisk stammer navnet »Chénas« fra en egeskov, der førhen bredte sig over bakkerne. Ifølge mange kilder blev egene ved »Montagne de Rémont« fældet og erstattet med vinstokke efter kongelig anordning udstedt af Filip 5. af Frankrig i 1316.

I slutningen af det 15. århundrede begynder Lyons borgerskab, der var blevet velstående som følge af silkefremstilling og bankvirksomhed, at udvikle vindyrkningen.

Ved dekret af 11. september 1936 anerkendes den kontrollerede oprindelsesbetegnelse »Chénas« for en del af kommunen Chénas. Det afgrænsede parcelområde strækker sig fra 1945 over de tilgrænsende skråninger i kommunen La Chapelle-de-Guinchay.

Samtidig stifter ca. 40 producenter et vinkooperativ, som siden 1934 har haft til huse i et anneks til slottet Michauds i Chénas og nu producerer ca. 25 % af den samlede mængde vin med den kontrollerede oprindelsesbetegnelse. Kooperativet er en drivkraft for økonomien. Vinkælderen fra det 16. århundrede med de sjældne »anse de panier«-hvælvinger er en af de største i »Beaujolais«.

Vingårdene er for størstedelens vedkommende familiedrevne, og her arbejder flere generationer sammen og efterfølger hinanden.

Producenterne lægger endvidere vægt på at isolere de bedste parceller og sætte navnene på de mest kendte lokaliteter på etiketterne.

Den kontrollerede oprindelsesbetegnelse »Chénas« er kendetegnet ved en kombination af traditioner, der er specifikke for regionen, og moderne teknikker.

Vindistriktet er udelukkende helliget produktion af rødvine fremstillet primært på gamay N. Producenterne har i deres stræben efter kvalitetsvin lært at udnytte denne druesorts vækst, navnlig ved at anvende en høj beplantningstæthed og en kort sporebeskæring efter gobelet-metoden.

For at give druerne en god modenhed sørger producenterne for, at det eksponerede løvareal er tilstrækkelig stort. Dermed kan vinstokkene dyrkes på fast espalier, som også befordrer mekanisering.

For at sikre en optimal udvinding af aroma- og polyfenolforbindelserne fra druerne anvender mange producenter en teknik, hvor de lader druerne være nedsænket i saften under gæringen. Herved opnås en god udvinding, samtidig med at vinene bevarer deres frugtagtige karakter. Udblødningen varer hyppigt mere end 10 dage. Druesorten gamay N er følsom over for iltning, og derfor gør producenterne alt for at bevare druerne hele og hurtigt transportere dem til vinfremstillingsanlægget. Aftapningen sker efter nogle måneders lagring, og vinen kan gemmes i 4-8 år eller mere for de store årgange.

I 2010 dækkede distriktet »Chénas« et areal på 242 hektar, og der blev årligt produceret gennemsnitligt 7 600 hektoliter fordelt på 289 producenter. 25-30 % af produktionen sælges direkte fra vingården.

8.3. Årsagssammenhæng

Vindyrkningsparcellerne beskyttes mod vestenvinden af bjergene »Monts du Beaujolais« og nyder godt af milde temperaturer allerede fra morgenstunden under solens første stråler, der rammer de nordøst-, øst- og sydvendte skråninger.

Vindistriktets beliggenhed på undertiden meget stejle skråninger ud mod den brede Saôneslette og primært i en højde af 210-380 meter beskytter det som regel mod frost om foråret og morgentåge, garanterer det antal solskinstimer, der giver en god fotosynteseaktivitet, og sikrer det hurtig dræning af eventuelt overskydende nedbør og derfor en optimal modning af druerne, som bevares hele frem til vinfremstillingsanlægget.

Jordbunden på de afgrænsede parceller, hvor druerne høstes, er generelt granitholdig og meget lidt lerholdig, og det påvirker vinenes smagsmæssige originalitet, som kendetegnes ved en smuk, let nuanceret aromatisk kompleksitet. Parceller med filtrerende grus- og sandblandede jorde på gamle terrasser, der især ligger i kommunen La Chapelle-de-Guinchay, giver bløde og frugtagtige vine.

Parceller på skråningerne i kommunen Chénas med jordbund oven på granitsand giver mere fyldige og harmoniske vine.

Vinenes karakter afhænger ligeledes af den knowhow, som producenterne har og udnytter i form af enhver praksis og teknik til at fremstille gemmevine med fokus på farve og finesse, mens den frugtagtige karakter og elegancen samtidig bevares.

Siden det 17. århundrede har »Chénas«-vinen været kendt og anerkendt. Ludvig 13. mente i øvrigt, at den var »den eneste vin, der var værd at byde til bords«, hvilket gav den et omdømme som »magtens vin«.

I det 18. århundrede blev »Chénas«-vinene bragt til Paris af vinforhandlere fra Bourgogne, og hen mod det 19. århundrede blev de markedsført i Nordfrankrig og eksporteret til England. De var da allerede kendt for at kunne gemmes meget længe og tåle transport uden problemer.

Den gensidige tiltrækning mellem hovedstaden og »Chénas«-vinene har varet ved, idet der hvert år midt i marts afholdes »Printemps de Chénas«. I en uge kommer vinene til ære og værdighed, idet de skænkes og nydes på ca. 60 vinbarer i Paris.

9. Andre vigtige betingelser (emballering, mærkning, supplerende krav)

Område i umiddelbar nærhed

Retlig ramme:

National lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Det område i umiddelbar nærhed, som er defineret i undtagelsen vedrørende vinfremstillingen og forarbejdningen og lagringen af vinene, omfatter følgende kommuners område i henhold til den officielle geografiske kodeks fra 2019:

— Departementet Côte-d’Or: Agencourt, Aloxe-Corton, Ancey, Arcenant, Argilly, Autricourt, Auxey-Duresses, Baubigny, Beaune, Belan-sur-Ource, Bévy, Bissey-la-Côte, Bligny-lès-Beaune, Boncourt-le-Bois, Bouix, Bouze-lès-Beaune, Brion-sur-Ource, Brochon, Cérilly, Chamboeuf, Chambolle-Musigny, Channay, Charrey-sur-Seine, Chassagne-Montrachet, Châtillon-sur-Seine, Chaumont-le-Bois, Chaux, Chenôve, Chevannes, Chorey-lès-Beaune, Clémencey, Collonges-lès-Bévy, Combertault, Comblanchien, Corcelles-les-Arts, Corcelles-les-Monts, Corgoloin, Cormot-Vauchignon, Corpeau, Couchey, Curley, Curtil-Vergy, Daix, Dijon, Ebaty, Echevronne, Epernay-sous-Gevrey, L’Etang-Vergy, Etrochey, Fixin, Flagey-Echézeaux, Flavignerot, Fleurey-sur-Ouche, Fussey, Gerland, Gevrey-Chambertin, Gilly-lès-Cîteaux, Gomméville, Grancey-sur-Ource, Griselles, Ladoix-Serrigny, Lantenay, Larrey, Levernois, Magny-lès-Villers, Mâlain, Marcenay, Marey-lès-Fussey, Marsannay-la-Côte, Massingy, Mavilly-Mandelot, Meloisey, Merceuil, Messanges, Meuilley, Meursanges, Meursault, Molesme, Montagny-lès-Beaune, Monthelie, Montliot-et-Courcelles, Morey-Saint-Denis, Mosson, Nantoux, Nicey, Noiron-sur-Seine, Nolay, Nuits-Saint-Georges, Obtrée, Pernand-Vergelesses, Perrigny-lès-Dijon, Plombières-lès-Dijon, Poinçon-lès-Larrey, Pommard, Pothières, Premeaux-Prissey, Prusly-sur-Ource, Puligny-Montrachet, Quincey, Reulle-Vergy, La Rochepot, Ruffey-lès-Beaune, Saint-Aubin, Saint-Bernard, Saint-Philibert, Saint-Romain, Sainte-Colombe-sur-Seine, Sainte-Marie-la-Blanche, Santenay, Savigny-lès-Beaune, Segrois, Tailly, Talant, Thoires, Vannaire, Velars-sur-Ouche, Vertault, Vignoles, Villars-Fontaine, Villebichot, Villedieu, Villers-la-Faye, Villers-Patras, Villy-le-Moutier, Vix, Volnay, Vosne-Romanée og Vougeot

— Departementet Rhône: Alix, Anse, L’Arbresle, Les Ardillats, Arnas, Bagnols, Beaujeu, Belleville-en-Beaujolais, Belmont-d’Azergues, Blacé, Le Breuil, Bully, Cercié, Chambost-Allières, Chamelet, Charentay, Charnay, Chasselay, Châtillon, Chazay-d’Azergues, Chessy, Chiroubles, Cogny, Corcelles-en-Beaujolais, Dardilly, Denicé, Deux Grosnes (kun den del, der svarer til området i den gamle kommune Avenas), Dracé, Emeringes, Fleurie, Fleurieux-sur-l’Arbresle, Frontenas, Gleizé, Juliénas, Jullié, Lacenas, Lachassagne, Lancié, Lantignié, Légny, Létra, Limas, Lozanne, Lucenay, Marchampt, Marcy, Moiré, Montmelas-Saint-Sorlin, Morancé, Odenas, Le Perréon, Pommiers, Porte des Pierres Dorées, Quincié-en-Beaujolais, Régnié-Durette, Rivolet, Sain-Bel, Saint-Clément-sur-Valsonne, Saint-Cyr-le-Chatoux, Saint-Didier-sur-Beaujeu, Saint-Etienne-des-Oullières, Saint-Etienne-la-Varenne, Saint-Georges-de-Reneins, Saint-Germain-Nuelles, Saint-Jean-des-Vignes, Saint-Julien, Saint-Just-d’Avray, Saint-Lager, Saint-Romain-de-Popey, Saint-Vérand, Sainte-Paule, Salles-Arbuissonnas-en-Beaujolais, Sarcey, Taponas, Ternand, Theizé, Val d’Oingt, Vaux-en-Beaujolais, Vauxrenard, Vernay, Villefranche-sur-Saône, Ville-sur-Jarnioux, Villié-Morgon og Vindry-sur-Turdine (kun den del, der svarer til området i de gamle kommuner Dareizé, Les Olmes og Saint-Loup)

— Departementet Saône-et-Loire: Aluze, Ameugny, Azé, Barizey, Beaumont-sur-Grosne, Berzé-la-Ville, Berzé-le-Châtel, Bissey-sous-Cruchaud, Bissy-la-Mâconnaise, Bissy-sous-Uxelles, Bissy-sur-Fley, Blanot, Bonnay, Bouzeron, Boyer, Bray, Bresse-sur-Grosne, Burgy, Burnand, Bussières, Buxy, Cersot, Chagny, Chaintré, Chalon-sur-Saône, Chamilly, Champagny-sous-Uxelles, Champforgeuil, Chânes, Change, Chapaize, La Chapelle-de-Bragny, La Chapelle-sous-Brancion, Charbonnières, Chardonnay, La Charmée, Charnay-lès-Mâcon, Charrecey, Chasselas, Chassey-le-Camp, Château, Châtenoy-le-Royal, Chaudenay, Cheilly-lès-Maranges, Chenôves, Chevagny-les-Chevrières, Chissey-lès-Mâcon, Clessé, Cluny, Cormatin, Cortambert, Cortevaix, Couches, Crêches-sur-Saône, Créot, Cruzille, Culles-les-Roches, Curtil-sous-Burnand, Davayé, Demigny, Dennevy, Dezize-lès-Maranges, Donzy-le-Pertuis, Dracy-le-Fort, Dracy-lès-Couches, Epertully, Etrigny, Farges-lès-Chalon, Farges-lès-Mâcon, Flagy, Fleurville, Fley, Fontaines, Fragnes-La-Loyère (kun den del, der svarer til området i den gamle kommune La Loyère), Fuissé, Genouilly, Germagny, Givry, Granges, Grevilly, Hurigny, Igé, Jalogny, Jambles, Jugy, Jully-lès-Buxy, Lacrost, Laives, Laizé, Lalheue, Leynes, Lournand, Lugny, Mâcon, Malay, Mancey, Martailly-lès-Brancion, Massilly, Mellecey, Mercurey, Messey-sur-Grosne, Milly-Lamartine, Montagny-lès-Buxy, Montbellet, Montceaux-Ragny, Moroges, Nanton, Ozenay, Paris-l’Hôpital, Péronne, Pierreclos, Plottes, Préty, Prissé, Pruzilly, Remigny, La Roche-Vineuse, Romanèche-Thorins, Rosey, Royer, Rully, Saint-Albain, Saint-Ambreuil, Saint-Amour-Bellevue, Saint-Boil, Saint-Clément-sur-Guye, Saint-Denis-de-Vaux, Saint-Désert, Saint-Gengoux-de-Scissé, Saint-Gengoux-le-National, Saint-Germain-lès-Buxy, Saint-Gervais-sur-Couches, Saint-Gilles, Saint-Jean-de-Trézy, Saint-Jean-de-Vaux, Saint-Léger-sur-Dheune, Saint-Mard-de-Vaux, Saint-Martin-Belle-Roche, Saint-Martin-du-Tartre, Saint-Martin-sous-Montaigu, Saint-Maurice-de-Satonnay, Saint-Maurice-des-Champs, Saint-Maurice-lès-Couches, Saint-Pierre-de-Varennes, Saint-Rémy, Saint-Sernin-du-Plain, Saint-Symphorien-d’Ancelles, Saint-Vallerin, Saint-Vérand, Saint-Ythaire, Saisy, La Salle, Salornay-sur-Guye, Sampigny-lès-Maranges, Sancé, Santilly, Sassangy, Saules, Savigny-sur-Grosne, Sennecey-le-Grand, Senozan, Sercy, Serrières, Sigy-le-Châtel, Sologny, Solutré-Pouilly, Taizé, Tournus, Uchizy, Varennes-lès-Mâcon, Vaux-en-Pré, Vergisson, Vers, Verzé, Le Villars, La Vineuse sur Fregande (kun den del, der svarer til området i de gamle kommuner Donzy-le-National, Massy og La Vineuse), Vinzelles og Viré

— Departementet Yonne: Aigremont, Annay-sur-Serein, Arcy-sur-Cure, Asquins, Augy, Auxerre, Avallon, Bazarnes, Beine, Bernouil, Béru, Bessy-sur-Cure, Bleigny-le-Carreau, Censy, Chablis, Champlay, Champs-sur-Yonne, Chamvres, La Chapelle-Vaupelteigne, Charentenay, Châtel-Gérard, Chemilly-sur-Serein, Cheney, Chevannes, Chichée, Chitry, Collan, Coulangeron, Coulanges-la-Vineuse, Courgis, Cruzy-le-Châtel, Dannemoine, Deux Rivières, Dyé, Epineuil, Escamps, Escolives-Sainte-Camille, Fleys, Fontenay-près-Chablis, Gy-l’Evêque, Héry, Irancy, Island, Joigny, Jouancy, Junay, Jussy, Lichères-près-Aigremont, Lignorelles, Ligny-le-Châtel, Lucy-sur-Cure, Maligny, Mélisey, Merry-Sec, Migé, Molay, Molosmes, Montigny-la-Resle, Montholon (kun den del, der svarer til området i de gamle kommuner Champvallon, Villiers sur Tholon og Volgré), Mouffy, Moulins-en-Tonnerrois, Nitry, Noyers, Ouanne, Paroy-sur-Tholon, Pasilly, Pierre-Perthuis, Poilly-sur-Serein, Pontigny, Préhy, Quenne, Roffey, Rouvray, Saint-Bris-le-Vineux, Saint-Cyr-les-Colons, Saint-Père, Sainte-Pallaye, Sainte-Vertu, Sarry, Senan, Serrigny, Tharoiseau, Tissey , Tonnerre, Tronchoy, Val-de-Mercy, Vallan, Venouse, Venoy, Vermenton, Vézannes, Vézelay, Vézinnes, Villeneuve-Saint-Salves, Villy, Vincelles, Vincelottes, Viviers og Yrouerre.

Mærkning

Retlig ramme:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

a) På etiketten for vine med den kontrollerede oprindelsesbetegnelse er det tilladt at angive navnet på en mindre geografisk enhed, under forudsætning af at: — det drejer sig om navnet på en matrikelregistreret lokalitet — navnet fremgår af høstanmeldelsen. Navnet på den matrikelregistrerede lokalitet skal være angivet umiddelbart efter navnet på den kontrollerede oprindelsesbetegnelse og skal være trykt med skrifttegn, der hverken i højden eller bredden er større end de skrifttegn, som udgør navnet på den kontrollerede oprindelsesbetegnelse.

b) På etiketten for vine med den kontrollerede oprindelsesbetegnelse er det tilladt at angive »Vin du Beaujolais«, »Grand Vin du Beaujolais« eller »Cru du Beaujolais« som større geografisk enhed. De skrifttegn, som anvendes for den større geografiske enhed, må hverken i højden eller bredden være større end to tredjedele af størrelsen af de skrifttegn, som anvendes i den kontrollerede oprindelsesbetegnelses navn.

Link til produktspecifikationen

https://info.agriculture.gouv.fr/gedei/site/bo-agri/document_administratif-e5dfd5ed-af6b-458d-a857-b70c416ba98c

(1) EFT L 9 af 11.1.2019, s. 2.